कॉलेज के लगभग 200 छात्रों तथा अध्यापकों ने ग्रामीणों को ‘जल बचाओ’ अभियान के लिए प्रेरित किया। महाविद्यालय की उपनिदेशिका डा. मोनिका रस्तोगी ने कहा कि जल संकट तो हमारी भूलों और लापरवाहियों से ही उपजा है। हम अनावश्यक रूप से तथा अधिक मात्रा में जल का दोहन कर रहे हैं। दैनिक उपयोग में आवश्यकता से अधिक मात्रा में जल का अपव्यय करने की आदत ने जल संकट बढ़ा दिया है। बढ़ती जनसंख्या के कारण भी जल का उपभोग बढ़ता जा रहा है।